Talepapir AT 5

**Præsentation af innovationsprojekt i AT**

 **1. Start din præsentation** med at forklare, hvordan dit problem hænger sammen med emnet:

Fortæl helt kort hvad emnet er, og hvorfor du har valgt at arbejde med det konkrete problem, som du har.

* Gør det helt klart hvad det konkrete problem er, hvorfor det er der, hvem der har det og hvor.
* Hvem du har/vil arbejde sammen med om at løse probleme

**2. Giv en helt overordnet præsentation** af dit løsningsforslag og fortæl om:

* Hvem der får nytte af dit løsningsforslag (i snæver og bred forstand).
* Hvad succeskriterierne for løsningsforslaget er.
* Hvilke inspirationskilder du har brugt, og hvordan du har brugt dem.
	+ Gør eventuelt rede for, hvis der har været særlige udfordringer med at ændre/gentænke inspirationskilden for at få den til at fungere i den nye sammenhæng.

**3. Præsenter, hvordan du har brugt fagene** i dit arbejde med at a) konkretisere problemstillingen b) udarbejde dit løsningsforslaget c) vurdere løsningsforslaget.

Her er det vigtigt at komme omkring *begge* fag og være struktureret. (Du kan selv vælge, hvordan du vil prioritere fagenes metoder i de forskellige dele af arbejdet.)

* Gør noget ud af at forklare:
	+ hvorfor det har været nødvendigt at bruge *begge* fag i arbejdet med dit projekt
	+ forklar de to fags muligheder og begrænsninger i dit konkrete arbejde med projektet
* Vær konkret i din forklaring af dine metoder og fortæl om, a) hvad du faktisk har gjort b) hvorfor du har gjort det c) hvad du har fået ud af det.

**4. Præsenter dine problemstillinger og deres relevans** for din innovative løsning:
Slå ned på de to-tre vigtigste. Vælg dem, hvor du mener, at dit arbejde virkelig har noget at sige og rammer et højt niveau.

* Undgå at komme til at læse op af synopsen, og fokuser på at bruge de 10-12 minutter præsentationen varer til at vise de stærkeste sider af dit arbejde. (Her kan du også vise din viden om de forskellige metoders muligheder og begrænsninger i forhold til det konkrete arbejde med problemstillingen.)

*Det kan være svært eller uhensigtsmæssigt helt at holde punkt 3. og 4. adskilte.*

**5. Præsenter din konklusion/vurdering af projektet:**Her er det vigtigt, at der er en direkte sammenhæng med din konkretisering af problemet. Din konklusion *skal* give/forklare et manglende/utilfredsstillende løsningsforslag.

* Vurder f.eks. løsningsforlagets chance for succes, konsekvenser, udbredelse. Igen er det vigtigt at vælge det ud, der viser de mest kvalificerede sider af dit arbejde.
* Diskuter fordele og ulemper ved dit løsningsforslag.

**6. perspektiver til din studierapport** (et andet AT/innovations-forløb du har haft). Her er det igen vigtigt at være præcis og konkret.

* Fokuser f.eks. på, om der en eller flere metoder/problemer/løsningsforslag, der går igen. Har en bestemt metode bidraget med mere eller mindre? Er der noget, der har været påfaldende ens? Hvad kan man i så fald lære af det?
	+ Fokuser på at perspektivere til det konkrete arbejde med indholdet og metoderne fra forløbene.